বানিয়াচং থেকে স্টাফ রিপোর্টার ॥ বানিয়াচং-নবীগঞ্জ সড়কের বড়ভাঙ্গা ও চামারের ভাঙ্গা ব্রীজের মধ্যবর্তী স্থানে সন্ধ্যারাতে যানবাহনে দুর্ধর্ষ গণডাকাতি সংঘটিত হয়েছে। গতকাল বৃহস্পতিবার সন্ধ্যা সাড়ে ৬টায় ওই স্থানে দেশীয় অস্ত্রশস্ত্র নিয়ে হাওরে লুকিয়ে থাকা মুখোশধারী একদল ডাকাত একটি সিএনজি অটোরিক্সা ও ৩টি মোটর সাইকেল আটকিয়ে চালক ও যাত্রীদের বেধড়ক মারপিট করে। এসময় ডাকাতরা নবীগঞ্জ উপজেলার বাগাউড়া গ্রামের মৃত মছদ্দর আলীর পুত্র প্রবাসী ফয়জুল হক (৩৭) এর কাছ থেকে ২টি মুল্যবান গ্যালাক্সী মোবাইল ফোনসেটসহ নগদ আড়াই হাজার টাকা, একই গ্রামের হাজী গেদা মিয়ার পুত্র প্রবাসী শহীদুল ইসলামের কাছ থেকে ২টি মোবাইল ফোনসেট ও একটি হাতঘড়ি, একটি স্বর্ণের চেইনসহ নগদ সাড়ে ৬ হাজার টাকা, নবীগঞ্জ উপজেলার রাজাবাদ গ্রামের আলকাছ মিয়ার পুত্র সিএনজি চালক আঃ ...